„KLAIPĖDOS MIESTO GATVIŲ APŠVIETIMO SISTEMOS MODERNIZAVIMAS“ (PIRKIMO ID 6184344)
Atsakymai į suinteresuotų tiekėjų pateiktus klausimus, prašymus patikslinti pirkimo dokumentus,
[bookmark: _GoBack]pirkimo dokumentų paaiškinimas, patikslinimas Nr. 1:

	Eil. Nr. 
	Tiekėjų klausimai
	Perkančiojo subjekto atsakymai

	1.
	Pasiūlymo forma:
Darbų atlikimo terminas mėnesiais (A), ar galite nurodyti minimaliai  ir maksimaliai siūlomus darbų atlikimo terminus?
Jokiuose dokumentuose šių terminų nerandame, ar Tiekėjas rašo savo terminą? tai yra jis gali būti ir 12 mėn, ir 96 mėnesiai ar kt.
	Skelbimo apie „Klaipėdos miesto gatvių apšvietimo modernizavimo“ pirkimą 5.1.3 punkte numatyta, kad numatomas Sutarties galiojimas 16 mėnesių.
Specialiųjų sąlygų 7 priede nurodyto antrojo ekonominio naudingumo vertinimo kriterijaus (Sutartinių įsipareigojimų įvykdymo terminas – Darbų atlikimo terminas, mėnesiais (A)) aprašyme (7 priedo 10 punktas) nurodyta, kad: „Maksimalus galimas siūlyti terminas yra 15 mėnesių, o minimalus – 5 mėnesiai“.

	2.
	Siūlomo Darbų vadovo įgyvendinti gatvių apšvietimo sistemos modernizavimo projektai (B), kaip suprantame Darbų vadovui gali būti priskirti šie svarbiausi darbai?
Svarbiausi darbai:
a) Lauko šviestuvų ir apšvietimo atramų keitimas;
b) Žemos įtampos OL ir / ar KL elektros linijų montavimas;
c) Automatikos valdymo spintų modernizavimas.
	Dalyviui suteikiami ekonominio naudingumo vertinimo balai (Y3) už kiekvieną Dalyvio Darbų vadovo per paskutinius 5-erius metus tinkamai įgyvendintą gatvių apšvietimo sistemos modernizavimo darbų projektą, kurio vertė yra didesnė nei 500 000 Eur, kurį sudaro svarbiausiai darbai:
a) lauko šviestuvų ir apšvietimo atramų keitimas,
b) žemos įtampos OL ir / ar KL elektros linijų montavimas,
c) automatikos valdymo spintų modernizavimas,
ir kuriam buvo taikomas Garantinis laikotarpis.
Siekiant gauti ekonominio naudingumo balų už šį kriterijų tiekėjas turi pateikti kvalifikacijos reikalavimui 3.1 p. pasitelkto darbų vadovo įvykdytą (-us) gatvių apšvietimo sistemos modernizavimo projektą (-us), kurio metu būtų atlikti visi nurodyti darbai (atskirų darbų sutartys nėra sumuojamos) ir šiems darbams buvo taikomas garantinis laikotarpis.
Perkantysis subjektas paaiškina ir patikslina, jog pasiūlymo ekonominio naudingumo vertinimo kriterijaus Darbų vadovo įgyvendinti gatvių apšvietimo sistemos modernizavimo projektai, skaičiais (B) reikalavimas taikomas projektui (-ams), kurio (-ių) vertė yra didesnė nei 500 000 Eur be PVM.

	3.
	Reikalavimuose LED šviestuvams yra nurodyta, kad „Atitinkantis architektūrinius reikalavimus“.
Prašome nurodyti kokiam šviestuvo dizaino grupei turi atitikti vienos ar kitos gatvės šviestuvas, nes Klaipėdos senamiesčio ir miesto istorinės dalies dekoratyvinio apšvietimo schemoje“ patvirtintoje Klaipėdos miesto savivaldybės administracijos direktoriaus 2019 m. rugsėjo 5 d. įsakymu Nr. AD1-1199, kuri patalpinta  https://www.klaipeda.lt/data/public/uploads/2019/09/apsvietimo-schema-2019.pdf ) yra nurodomi konkrečios šviestuvo dizaino grupės.
Perkančioji organizacija nepateikė informacijos, pagal kurią būtų galim tiksliai parinkti šviestuvo dizainą, kad jis vienoje ar kitoje gatvėje atitiktų reikalavimus.
Prašome patikslinti Techninės specifikacijos 1 priedas.xls lentelės duomenis, arba pateikti kiekvienos gatvės šviestuvų išvaizdos pavyzdžius, kad Tiekėjams būtų aišku kur kokio dizaino šviestuvas turi būti.
	Šviestuvų išvaizdos (dizaino) reikalavimai yra nurodyti „Klaipėdos senamiesčio ir miesto istorinės dalies dekoratyvinio apšvietimo schemoje“. Tiekėjas turi įsivertinti individualiai, kokie šviestuvai derėtų kiekvienoje nurodytoje gatvėje.

	4.
	Fotometriniai šviestuvo duomenys turi būti parinkti DIALux, DIALux evo ar kitomis apšvietimo projektavimo skaičiavimo programomis.
Pateikiama: parinkto šviestuvo optikos (fotometrinė) intensyvumo diagrama, trumpas šviestuvo optikos aprašymas (simetrinė optika aikštėms, asimetrinė optika keliams ir pėsčiųjų takams).
Pateikiami apskaičiuoti ir vizualizuoti gatvių, lauko zonų apšviestumo skaičiavimai su parinktų šviestuvų fotometriniais parametrais DIALux evo skaičiavimo programos duomenų bazės projekto failu. Skaičiavimus atlikti taikant aptarnavimo koeficientą (MF-maintenance factor), kuris lygus 0,8.
Ar DIALux skaičiavimus reikia pateikti kartu su pasiūlymu ar po montavimo darbų?
	DIALux skaičiavimus turės pateikti konkursą laimėjęs tiekėjas Sutarties vykdymo metu.

	5.
	Kokio detalumo techninis projektas yra reikalaujamas pagal šį pirkimą? Ar Perkančioji organizacija numato, kad Rangovas turi rengti:
1. tik apšvietimo skaičiavimų projektą (šviestuvų parinkimas, apšvietimo klasių atitikimas LST EN 13201, fotometriniai modeliai), ar
1. pilną statybos techninį projektą / darbo projektą, kuris apimtų:
1. kasimo darbus; 
1. esamų kabelių keitimą ar rekonstrukciją; 
1. naujų kabelių projektavimą; 
1. atramų ir pamatų projektavimą; 
1. valdymo spintų modernizavimo sprendinius; 
1. įžeminimo sprendinius; 
1. visus kitus statybos veiksmus, nurodytus Techninėje specifikacijoje; 
1. bei pilną išpildomąją dokumentaciją pagal galiojančių STR reikalavimus.
	Rangovui nereikia rengti techninio projekto.
Projektavimas suprantamas kaip remonto aprašo parengimas.
Aprašas taip pat bus reikalingas dėl leidimų gavimo kasimo darbams.

	6.
	Ar Perkančioji organizacija rengs / yra parengusi kokius nors projekto dokumentus (pvz. darbo projektą, techninį projektą ar techninę užduotį), kurie būtų perduodami Rangovui, ar visas projektavimas yra išskirtinai Rangovo atsakomybė, kaip numatyta Sutarties projekte?
Šie patikslinimai būtini siekiant teisingai įvertinti projektavimo apimtis, darbo sąnaudas ir pasiūlymo kainą.
	Ne, perkantysis subjektas suteikia prieigą prie turimos savo GIS sistemos, kurioje galima matyti, kokios požeminės komunikacijos gali būti kabelių klojimo vietose.

	7.
	Specialiųjų pirkimo sąlygų 5 priedo „Techninė specifikacija“ 7 priede nurodyta, kad perkami:
1.1. Gatvinio tipo LED šviestuvas su montavimo (pajungimo) darbais – vnt. 4 308
1.2. Parkinio tipo LED šviestuvas su montavimo (pajungimo) darbais – vnt. 1 346
1.3. Gatvinio tipo LED šviestuvas (atitinkantis architektūrinius reikalavimus) su montavimo (pajungimo) darbais – vnt. 524
1.4. Parkinio tipo LED šviestuvas (atitinkantis architektūrinius reikalavimus) su montavimo (pajungimo) darbais – vnt. 69
Iš Techninės specifikacijos 2 ir 3 prieduose pateiktų aprašymų nėra aišku, kokio dizaino turi būti gatvinio tipo, parkinio tipo, gatvinio tipo LED šviestuvai (atitinkantys architektūrinius reikalavimus) ir parkinio tipo LED šviestuvai (atitinkantys architektūrinius reikalavimus) su montavimo (pajungimo) darbais.
Ar visi lentelėje 1.1–1.4 nurodyti šviestuvai turi būti parenkami pagal pateiktą Klaipėdos senamiesčio ir miesto istorinės dalies dekoratyvinio apšvietimo schemą? Atkreipiame dėmesį, kad reikalavimai yra dviprasmiški, klaidinantys ir nepakankamai aiškūs.
Ar 1.1 punkte nurodytas gatvinio tipo LED šviestuvas su montavimo (pajungimo) darbais turimas omenyje kaip standartinis (įprastas) gatvinis šviestuvas? Kurio konstrukcija būtų tokio tipo:
Ar tik 1.3 punkte nurodytam šviestuvui taikoma Klaipėdos senamiesčio ir miesto istorinės dalies dekoratyvinio apšvietimo schema ir tik 524 šviestuvai turi būti parenkami pagal šią schemą?
Prašome tiksliai nurodyti, kokio dizaino turi būti 1.1, 1.2, 1.3 ir 1.4 punktuose nurodyti šviestuvai, ir pateikti 2D bei 3D brėžinius.
	Techninės specifikacijos 1 priede Excel dokumente „Komentaras detalesniam vertinimui“ yra nurodytas atributas „Atitinkantis architektūrinius reikalavimus“. Šie šviestuvai / atramos turi atitikti architektūrinius reikalavimus. Detalesniam vertinimui, kurios zonos patenka į Klaipėdos miesto senamiesčio / istorines zonas yra nurodyti techninių specifikacijų 2 priedo 11 punkte - „Klaipėdos senamiesčio ir miesto istorinės dalies dekoratyvinio apšvietimo schemoje“, patvirtintoje Klaipėdos miesto savivaldybės administracijos direktoriaus 2019 m. rugsėjo 5 d. įsakymu Nr. AD1-1199, kuri yra patalpinta:
https://www.klaipeda.lt/data/public/uploads/2019/09/apsvietimo-schema-2019.pdf.
Kitų reikalavimų perkantysis subjektas nekelia.
Dėl 1.1 punkto: taip, tai standartinis gatvinis šviestuvas, atitinkantis techninių specifikacijų reikalavimus.
Dėl 1.3 punkto: taip, taip pat ir parkinio tipo papildomi 69 vnt.
Dizaino reikalavimai (su pavyzdžiais) yra nurodyti „Klaipėdos senamiesčio ir miesto istorinės dalies dekoratyvinio apšvietimo schemoje“, patvirtintoje Klaipėdos miesto savivaldybės administracijos direktoriaus 2019 m. rugsėjo 5 d. įsakymu Nr. AD1-1199, kuri yra patalpinta:
https://www.klaipeda.lt/data/public/uploads/2019/09/apsvietimo-schema-2019.pdf.
Kitų reikalavimų perkantysis subjektas nekelia.

	8.
	Specialiųjų pirkimo sąlygų 5 priedo „Techninė specifikacija“ 7 priede taip pat nurodyta, kad perkamos:
5. 4 metrų cinkuotos atramos su gembe ir kitomis medžiagomis įrengimas – vnt. 1 049
6. 5 metrų cinkuotos atramos su gembe ir kitomis medžiagomis įrengimas – vnt. 15
7. 6 metrų cinkuotos atramos su gembe ir kitomis medžiagomis įrengimas – vnt. 230
8. 8 metrų cinkuotos atramos su gembe ir kitomis medžiagomis įrengimas – vnt. 324
9. 10 metrų cinkuotos atramos su gembe ir kitomis medžiagomis įrengimas – vnt. 1 367
10. 4 metrų dekoratyvinės atramos su gembe ir kitomis medžiagomis įrengimas – vnt. 3
11. 5 metrų dekoratyvinės atramos su gembe ir kitomis medžiagomis įrengimas – vnt. 1
12. 6 metrų dekoratyvinės atramos su gembe ir kitomis medžiagomis įrengimas – vnt. 1
13. 8 metrų dekoratyvinės atramos su gembe ir kitomis medžiagomis įrengimas – vnt. 87
14. 10 metrų dekoratyvinės atramos su gembe ir kitomis medžiagomis įrengimas – vnt. 236
Ar atramos turi būti parenkamos pagal Klaipėdos senamiesčio ir miesto istorinės dalies dekoratyvinio apšvietimo schemą?
Prašome pateikti atramų pavyzdinius brėžinius.
5 priede „Numatomų keisti atramų ir gembių specifikacijos“ nurodyta, kad atramos turi būti įprastos cinkuotos arba dekoratyvinės (atitinkančios architektūrinius reikalavimus), vnt. 328, tačiau Specifikacijos 1 priede nebenurodyta, kad atramos turi atitikti architektūrinius reikalavimus.
Nėra aišku, ar 4–10 metrų cinkuotos atramos su gembe ir kitomis medžiagomis turi būti tik cinkuotos, ar taip pat dažytos. Taip pat neaišku, ar jos turi būti parenkamos pagal Klaipėdos senamiesčio ir miesto istorinės dalies dekoratyvinio apšvietimo schemą.
Nėra aišku, kokias gembes reikia siūlyti. Prašome pateikti brėžinius.
	Atramos, kurios būtų statomos senamiesčio / istorinėje dalyje, įrengiamos pagal „Klaipėdos senamiesčio ir miesto istorinės dalies dekoratyvinio apšvietimo schemoje“ nurodytus reikalavimus.
Atramų dizainas yra nurodytas Klaipėdos senamiesčio ir miesto istorinės dalies dekoratyvinio apšvietimo schemoje“.
Perkantysis subjektas nekelia kitokių papildomų reikalavimų.
Konkretaus atramų modelio brėžinių neturime galimybės pateikti, jų neturime.
1 priede ir neturi būti nurodyta informacija apie atramas, kadangi šiame priede specifikuojami šviestuvai, o ne atramos, informacija apie atramas pateikta 5 priede.
Klaipėdos miesto senamiesčio / istorinėje dalyje atramos turi būti dažytos (atitinkančios architektūrinius reikalavimus), o visur kitur - cinkuotos.
Tose vietose, kuriose keičiamos ir atramos, tiekėjas turės pakeisti ir gembes, tose vietose, kuriose nebus keičiamos atramos - šviestuvai montuojami ant esamų gembių.
Gembių specifikacija (ilgis / kampas) parenkamas toks, kuris užtikrintų LST EN 13201 arba lygiaverčio standarto reikalavimus – t.y. tai yra Rangovo atsakomybė.

	9.
	Specialiųjų pirkimo sąlygų 5 priedo „Techninė specifikacija“ 2 lentelėje „Atramų techniniai reikalavimai“, 4 eilutėje nurodyta: atramos vidinė ir išorinė danga, gauta karštojo cinkavimo būdu, vidutinis cinko storis ≤ 45–55 mikronų.
Prašome paaiškinti, ar šis reikalavimas nurodytas korektiškai, ar cinko storis turi būti ≤ 55 mikronų. Taip pat prašome paaiškinti, kokiu tikslu nurodomas mažesnis nei 45–55 mikronų storis.
	Apšvietimo atramų antikorozinė danga turi atitikti LST EN ISO 1461 arba lygiavertį standartą, priklausomai nuo siūlomų atramų sienelės storio pagal Techninės specifikacijos 2 lentelės „Atramų techniniai reikalavimai“, 5 punkte nurodytus reikalavimus.

	10.
	Techninės specifikacijos 2 priedo „Numatomų įrengti šviestuvų specifikacija gatvėse“ 18 punkte ir 3 priedo „Numatomų parko tipo šviestuvų specifikacija“ 17 punkte nurodyta, kad kartu su pasiūlymu reikia pateikti šviestuvų fotometrinius duomenis:
Pateikiami apskaičiuoti ir vizualizuoti gatvių ir lauko zonų apšviestumo skaičiavimai su parinktų šviestuvų fotometriniais parametrais, pateikiant DIALux evo skaičiavimo programos projekto failą. Skaičiavimai turi būti atliekami taikant aptarnavimo koeficientą (MF – maintenance factor), lygų 0,8.
Taip pat pateikiama pėsčiųjų perėjoms parinkto šviestuvo asimetrinės optikos (fotometrinė) intensyvumo diagrama. Fotometriniai skaičiavimai privalomai atliekami sankryžose ir pėsčiųjų perėjose. Jeigu gatvės plotis ir klasė sutampa (analogiškos situacijos), papildomų skaičiavimų nereikalaujama, tačiau turi būti atsižvelgiama į netipines vietas (išplatėjimus, susiaurėjimus ir pan.). Skaičiavimų 3D modeliai nereikalingi. Skaičiavimų tikslas – užtikrinti LST EN 13201 standarto laikymąsi visose gatvių, perėjų ir kitų zonų atkarpose. Taip pat pateikiama takų ir kiemų tipinių situacijų modeliavimo dokumentacija kiekvienai tako ar gatvės kategorijai.
Prašome paaiškinti, ar kartu su pasiūlymu reikia pateikti visų gatvių apšvietos skaičiavimus, ar apšvietos skaičiavimai bus atliekami tik po sutarties pasirašymo, prieš darbų pradžią.
	Fotometriniai skaičiavimai atliekami po sutarties pasirašymo, prieš darbų pradžią.

	11.
	Ar teisingai suprantame, kad kartu su paraiška nereikia pateikti dokumentų, patvirtinančių šviestuvų techninius parametrus, ir užpildytos techninės specifikacijos, ENEC ir kitų šviestuvams taikomų sertifikatų? Ar dokumentai bus pateikiami kartu su pirminiu pasiūlymų?
	Taip, minėti dokumentai turi būti pateikti su priminiu Pasiūlymu, ne su Paraiška.

	[bookmark: _Hlk220499638]12.
	Prašome parko tipo LED šviestuvams netaikyti ENEC+ reikalavimo, kaip akivaizdžiai ribojančio konkurenciją ir leidžiančio pasiūlyti tik siauro gamintojų rato gaminius. Manome, kad ENEC+ reikalavimas yra perteklinis.
	Perkantysis subjektas pažymi, kad ENEC+ reikalavimas yra taikomas visiems Pirkimo sąlygų techninėje specifikacijoje nurodytiems šviestuvų tipams, kadangi ENEC+ yra išplėstinė ENEC versija, užtikrinanti gaminio veikimo techninių duomenų patikimumą, kuris Perkančiajam subjektui yra ypač svarbus lauko ir gatvių šviestuvų kokybės aspektu. Be saugos reikalavimų, jis apima ir reikiamas eksploatacines charakteristikas.
Dėl šių priežasčių laikytina, kad ENEC+ reikalavimas nėra perteklinis. Vien tai, kad tiekėjas negali pasiūlyti Perkančiojo subjekto poreikius atitinkančio gaminio (turinčio ENEC+ sertifikatą) nereiškia, jog Perkančiojo subjekto nustatytas reikalavimas riboja konkurenciją.
Atsižvelgiant į nurodytą, Perkantysis subjektas atsisako keisti šį reikalavimą reikalavimo.

	13.
	Ar gerai suprantame, kad Parko tipo LED šviestuvai gali būti pagaminti iš (...) iš anoduoto aliuminio lydinio, (...) arba plastiko?
	Parko tipo šviestuvo korpusas gali būti ir plastikinis, tačiau jis turi atitikti visus kitus techninius reikalavimus (ilgaamžiškumo, atsparumas ultravioletiniam spinduliavimui, smūgiams, sandarumui ir kt.).

	14.
	Parašome patikslinti ką reiškia esamų atramų tipai: „A, C, Cp, G/B, M, M/C, Md, MdP, Mp“?
	A – 1 metro nedidelis stulpelis su šviestuvu,
C – cinkuota atrama,
Cp – cinkuota parkinė atrama,
G/B – gelžbetonio atrama,
M/C – metalinės (seno tipo) ir cinkuotos atramos,
Md - metalinė (seno tipo) dažoma atrama,
MdP - metalinė (seno tipo) parkinė atrama,
Mp – metalinė seno tipo parkinė atrama.

	15.
	TS 5 PRIEDAS. Numatomų keisti atramų ir gembių specifikacijos.
1 lentelė. Keičiamų atramų aukščių matrica
	Nr.
	Keičiamų atramų aukštis, m
	Įprastos cinkuotos, vnt.
	Dekoratyvinės (atitinkančios architektūrinius reikalavimus), vnt.
	Komentaras

	1
	3
	78
	0
	Keičiama į 4 metrų standartinę atramą

	2
	4
	971
	3
	

	3
	5
	15
	0
	

	4
	6
	230
	1
	

	5
	7
	4
	0
	Keičiama į 8 metrų standartinę atramą

	6
	8
	320
	87
	

	7
	9
	295
	204
	Keičiama į 10 metrų standartinę atramą

	8
	10
	1072
	32
	

	 
	Viso:
	2985
	327
	


Klausimas: prašome patikslinti ar esamos 9 m dekoratyvinės atramos turi būti keičiamas į 10 metrų standartines cinkuotas atramas?
	Žodis „standartinė“ apibrėžia ilgį, bet ne atramos dizainą. Tose vietose, kuriose yra atramos yra 9-ių metrų, jos bus keičiamos į 10 metrų. Dekoratyvinės atramos bus keičiamos vadovaujantis architektūriniais Klaipėdos miesto reikalavimais – jų ilgis parenkamas individualiai.

	[bookmark: _Hlk220501021]16.
	Prašome išaiškinti keičiamų atramų ir gembių aukščių siekiamą rezultatą. Pavyzdžiui Tulpių g. esamos atramos aukštis 9m, esama gembė 1,5/1,5 (suprantama kad gembės aukštis 1,5 ir ilgis 1,5m), taigi šviestuvas yra 10,5m aukštyje virš žemės, pagal 1 lentelė. „Keičiamų atramų aukščių matrica“, 9m atrama turi būti keičiama į 10m standartinė cinkuotą atramą. Kokia gembė turi likti? Kokiame aukštyje virš žemės turi būti šviestuvas pakeitus atramą ir gembę?
	Šviestuvo kabinimo aukštis turi likti toks pat, galima 0,5 m paklaida, minimu atveju, keičiama atrama 10 m ir gembė 0,5/1,5 arba 1/1,5 priklausomai nuo skaičiavimo, gembė parenkama tokia, kad būtų užtikrinti LST EN 13201 arba lygiaverčio standarto reikalavimai.

	17.
	Gatvių apšvietimo skaičiavimams atlikti reikalinga papildoma informacija – gatvių pločiai, tarpai tarp atramų ir atramų atstumai nuo gatvės. Prašome pateikti papildomą informaciją apie kiekvieną gatvę, tada nekils klausimų ir interpretacijų kaip kas pamatavo ir atliko skaičiavimus, sąlygos visiems tiekėjams bus vienodos ir bus galima palyginti skirtingų tiekėjų apšvietimo skaičiavimų rezultatus. 
	Atstumai tarp atramų yra nurodyti GIS, informaciją rasite Techninių specifikacijų specialiosios dalies 3 punkte pateiktoje nuorodoje „Šviestuvų keitimo duomenys“. Prieiga internete https://experience.arcgis.com/experience/dd3e3de49a594a42967bdc6146b43a4b?draft=true
Fotometrinių skaičiavimų kartu su pirminiais Pasiūlymais pateikti nereikalaujama, juos atliks konkursą laimėjęs tiekėjas Sutarties vykdymo metu.

	18.
	Ar keičiant šviestuvus reikia genėti medžius?

	Genėjimo darbai nėra Rangovo darbų apimtyje. Tačiau jis, pagal gerąją darbų praktiką, siekdamas geresnio savo darbų rezultato, galėtų Užsakovui nurodyti, kurie želdiniai gali trukdyti pasiekti LST EN 13201 ar lygiaverčio standarto reikalavimus.

